**Árajánlatkérés**

1. **Ajánlatkérő adatai**

Név: B.-A.-Z. MEGYEI TŰZOLTÓ SZÖVETSÉG

Székhely: 3525 Miskolc, Dózsa György u. 15.

Adószám: 18411223-1-05

Képviselő: Gulácsi Lajos

Tel.: +36 20 921 4608

E-mail: baz.tuo.szov2020@gmail.com

1. **Előzmény**

A Budapesti Tűzoltó Szövetség 2020-ban pályázatot nyert el az INTERREG Slovakia-Hungary határon átnyúló, nemzetközi projekt keretében, melynek egyik kedvezményezettje a B.-A.-Z Megyei Tűzoltó Szövetség.

**Project ID**: SKHU/1902/4.1/108 (B.-A.-Z Megyei Tűzoltó Szövetség: **SKHU/1902/4.1/108/B3**)

**Project acronym: RISKHUB**

1. **Az ajánlatkérés tárgya (feladat meghatározása)**

A B.-A.-Z Megyei Tűzoltó Szövetség 5 /2021. számú „*Pályázat projektmenedzser munkakör betöltésére”* tárgyú felhívásban leírtak.

***Árajánlatukhoz kérjük csatolni, jelen ajánlatkérés 1. sz. mellékletét képező nyilatkozat kitöltött, aláírt (e-mail-ben történő ajánlattétel esetében: beszkennelt) példányát.***

***Ajánlattevőként nem járhat el, aki a 2015. évi CXLIII. törvény (a továbbiakban: Kbt.) 25. §-ában meghatározott szempontok alapján is összeférhetetlennek minősülne, illetőleg aki a közpénzekből nyújtott támogatásokra vonatkozó jogszabályok alapján összeférhetetlennek minősül.***

1. **Alkalmassági feltételek:**

***Műszaki és szakmai alkalmasság:***

Ajánlattevő nyilatkozata, hogy a feladat teljesítéséhez szükséges kellő tapasztalattal rendelkezik, szakmailag alkalmas az árajánlat megtételére, a feladat teljesítésére. (*1. sz. melléklet*)

***Teljesítésre való alkalmasság:***

Ajánlattevő nyilatkozata, hogy szakmai szempontból az általa képviselt gazdasági szereplő alkalmas az ajánlatkérés szerinti szerződés teljesítésére. (*1. sz. melléklet*)

Az árajánlatkérő a céginformációs szolgálaton keresztül elérhető cégjegyzék adatokat ellenőrzi.

***Az eljárásban történő részvételt kizáró okok:***

Az eljárásban nem lehet ajánlattevő az a természetes, jogi személy, vagy jogi személyiség nélküli gazdálkodó szervezet, aki vagy amely:

a) a szerződéssel érintett szervezettel munkaviszonyban vagy munkavégzésre irányuló egyéb jogviszonyban áll (továbbiakban: érintett dolgozó/ munkatárs),

b) az érintett dolgozó közeli hozzátartozója,

c) az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,

d) egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,

e) aki ellen csőd-, felszámolási eljárás van folyamatban, aki végelszámolás alatt áll, vagy aki személyes joga szerint hasonló helyzetben van,

f) akinek tevékenységét a cégbíróság felfüggesztette,

g) aki nem szerepel a cégjegyzékben, egyéb közhiteles nyilvántartásban,

h) aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal, vagy annak megfelelő alvállalkozóval,

i) aki korábbi, az ajánlatkérővel kötött szerződésének teljesítése során súlyos szerződésszegést követett el,

j) akinek az adószámát a Nemzeti Adó- és Vámhivatal felfüggesztette, illetve törölte,

k) aki nem minősül átlátható szervezetnek,

l) aki a jelen eljárást megindító felhívás feladásától visszafelé számított két év során az ajánlatkérővel kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,

m) aki a kizáró okokkal kapcsolatban valótlanul nyilatkozott.

1. **Az ellenszolgáltatás teljesítésének feltételei:**

* A feladat ellátásának pénzügyi fedezetét a projektben elnyert támogatás és az ajánlatkérő saját forrása biztosítja.
* A nyertes ajánlattevő számla kiállítására a szerződés (rész)teljesítését és annak az ajánlatkérő által kiállított (rész)teljesítésigazolását követően jogosult.
* A nyertes ajánlattevő által - a (rész)teljesítés igazolását követően - kiállított számlák kiegyenlítése EUR deviza banki átutalással történik, a számla kézhezvételétől számított 10 napon belül.

1. **Az Ajánlat minimális tartalmi követelményei:**
   1. Az ajánlattevő cég neve, címe, adószáma,
   2. Az ajánlattevő elérhetőségei (telefonszám, E-mail cím)
   3. Az ajánlat tárgyának pontos megnevezése (pályázati azonosító feltüntetésével).
   4. Árajánlat összege- preferált pénznem: Euro, ezért az árajánlatot lehetőleg Euroban kérjük megadni. Az árajánlatkérő felhívja az árajánlattevő figyelmét arra, hogy eltérő valutában beérkező ajánlatok esetében, az árajánlatok vizsgálatánál, összehasonlításánál és értékelésénél Euroban kerülnek az árajánlatokban közölt árak átszámításra (valamint összehasonlításra), mely az értékelés napján hivatalosan közölt középárfolyamon kerül meghatározásra.
   5. Az árajánlat megtételére jogosult vagy arra felhatalmazott személy aláírása, bélyegző.
2. **Ajánlatok benyújtásának módja, helye, határideje**

***Ajánlattételi határidő: 2021. február 19.*** (***e-mail-ben, személyesen*** vagy ***postai úton*** benyújtott ajánlatnak eddig az időpontig meg kell érkeznie, ellenkező esetben az ajánlat érvénytelen)

***Az elkészített Ajánlatot és a szükséges nyilatkozatokat (mellékletet)*** eredetiben alá kell írni és ***legalább 1 eredeti példányban*** az alábbi címre eljuttatni:

***B.-A.-Z. MEGYEI TŰZOLTÓ SZÖVETSÉG (3525 Miskolc, Dózsa Gy. 15.)***

*A postán feladott, személyesen vagy futár által kézbesített ajánlatot Ajánlatkérő csak akkor tekinti határidőn belül benyújtottnak, ha az az ajánlattételi határidőig a beadás helyén és időpontjában rendelkezésre áll. A kézbesítésből származó bárminemű késedelem Ajánlattevő felelőssége.*

**vagy**

* ***elektronikus úton*** az aláírt, eredeti példányt be kell szkennelni és a következő e-mail címre kell megküldeni: [baz.tuo.szov2020@gmail.com](mailto:baz.tuo.szov2020@gmail.com)

***Az ajánlattételi határidő leteltét követően benyújtott/beküldött Ajánlatokat nem áll módunkban figyelembe venni a bírálat során!***

1. **Ajánlatok értékelésének szempontjai és módszere**

Ajánlatkérő kizárólag azokat az ajánlatokat értékeli, melyek megfelelnek jelen Ajánlatkérésben előírt feltételeknek.

***Érvénytelen az ajánlat, ha:***

* határidőn túl nyújtották be
* az ajánlat hiteles aláírása hiányzik
* a szükséges nyilatkozatok (1. sz. melléklet) nem kerültek csatolásra
* a megadott feltételekhez képest eltéréseket, illetőleg - Ajánlatkérőre nézve – az előírthoz képest kedvezőtlenebb megajánlást tartalmaz.

***Ajánlatkérő az értékelés eredményéről telefonon tájékoztatja az ajánlatot benyújtókat.***

Az értékelés tervezett határideje: 2021. február 25.

Jelen ajánlatkérés nem jár együtt ajánlatkérő részéről ajánlati kötöttséggel, azaz ajánlatkérő fenntartja azon jogát, hogy az eljárást eredménytelenné nyilvánítja.

1. **Egyéb tájékoztatások**

***Ajánlattevő közreműködőt (alvállalkozót) igénybe vehet a teljesítéshez, azonban ajánlatában meg kell jelölnie, hogy a feladatot saját maga, vagy közreműködő (alvállalkozó) útján látja el.***

*Alvállalkozó igénybevétele:*

Megrendelő hozzájárulásával Vállalkozó jogosult alvállalkozókat igénybe venni.

A teljesítésbe a Vállalkozó az ajánlatában nem megjelölteken kívül más alvállalkozót vagy szakembert kizárólag egyeztetést követően vonhat be.

Hiánypótlás: Ajánlatkérő a hiánypótlás lehetőségét nem biztosítja.

Jelen eljárásban Ajánlatkérő a többváltozatú (alternatív) ajánlattétel lehetőségét kizárja.

Ajánlatkérő a részajánlattétel lehetőségét nem biztosítja.

A részajánlat tételének kizárása indokai: Ajánlatkérő megvizsgálta a beszerzést abból a szempontból, hogy a részajánlat tétel lehetősége biztosítható-e, de az a szerződés teljesítésével kapcsolatos valamennyi szempontot figyelembe véve ésszerűtlen lenne, tekintettel arra, hogy az árajánlat tárgyát képező feladat egy egységet képez. A különböző munkafázisok egymásra épülnek, a hatékony munkavégzés abban az esetben biztosítható, ha az egy egységként valósul meg.

Az Ajánlatkérő fenntartja a jogot, hogy érvényes eljárás esetén is a szerződés megkötését indokolás nélkül megtagadja (Ptk. 6: 74.§ (2)). A szerződéskötés megtagadása kártérítési igényt nem keletkeztet.

Az ajánlat összeállításával és benyújtásával kapcsolatos összes költség az Ajánlattevőt terheli.

Ajánlatkérő fenntartja a jogot, hogy az ajánlat benyújtási határidejét megelőzően az ajánlatkérés tartalmát szükség esetén módosítsa vagy az ajánlatkérését indokolás nélkül visszavonja, illetve az eljárást eredménytelennek nyilvánítsa.

Ajánlatkérő tájékoztatja Ajánlattevő képviseletére jogosult természetes személyt, hogy az árajánlatban megadott személyes adatait árajánlatkérés jogcímén kezeli.

A személyes adatok címzettjei: az Ajánlatkérő árajánlatok kezelésével kapcsolatos feladatokat ellátó munkavállalói és jogi képviselője, mint adatkezelők.

A személyes adatok tárolásának időtartama: a projekt fenntartási idejének vége.

A személyes adatok közül a név adatfeldolgozásra átadásra kerülhet kézbesítés céljából a Magyar Postának továbbá nyertes ajánlat esetén egyéb, a projektben résztvevő részére.

Ajánlattévő képviselőjének, mint érintett személynek joga van kérelmezni az adatkezelőtől az általa nyilvántartott személyes adataihoz való hozzáférést, azok helyesbítését, törlését vagy kezelésének korlátozását, továbbá tiltakozhat az ilyen személyes adatok kezelése ellen, valamint a joga van az adathordozhatósághoz.

Joga van a hozzájárulása bármely időpontban történő visszavonásához, amely nem érinti a visszavonás előtt a hozzájárulás alapján végrehajtott adatkezelés jogszerűségét.

Az adatszolgáltatás az árajánlat benyújtásához feltétlenül szükséges adatok tekintetében előfeltétele az árajánlat érvényességének, azonban Ajánlattevő képviselője a személyes adatok (név) megadására nem köteles.

***Ajánlattevő képviseletében eljáró személynek nyilatkoznia kell, hogy – mint érintett természetes személy – a fenti ajánlatkérő Adatkezelési tájékoztatóját megismerte, az adatkezelők és adatfeldolgozók személyéről a tájékoztatást megkapta, az abban foglalt információkat és tájékoztatást tudomásul vette, a személyes adatai kezeléséhez és feldolgozásához annak alapján hozzájárul, vagy nem járul hozzá*** (1. sz. melléklet)***.***

1. **Mellékletek felsorolása**
2. ***sz. melléklet: Nyilatkozatok***

Gulácsi Lajos s.k., elnök

***1. sz. melléklet***

**Nyilatkozatok**

Alulírott ………………………… (név,beosztás) ……...……………. (cím:………………...…………….) a B.-A.-Z. MEGYEI TŰZOLTÓ SZÖVETSÉG (3525 Miskolc, Dózsa György u. 15., a továbbiakban: Szövetség), mint Árajánlatot kérő által megindított beszerzési eljárásba bevont személy kijelentem, hogy a Szövetség Árajánlatkérésének 3. pontjában leírtakat megértettem, összeférhetetlenség velem szemben nem áll fenn.

Nyilatkozom, hogy a Szövetség Árajánlatkérésének 4. pontjában leírt az általam képviselt szervezet, valamint a projektmenedzseri feladatot ellátó személy megfelel az Alkalmassági feltételeknek.

Nyilatkozom, hogy az Ajánlatkérő Adatkezelési tájékoztatóját megismertem, az adatkezelésről a tájékoztatást megértettem, azt tudomásul veszem, a személyes adataim kezeléséhez hozzájárulok/nem járulok hozzá.

Jelen nyilatkozatomat a Szövetség által az SKHU/1902/4.1/108/B3 számú, RISKHUB elnevezésű projekt projektmenedzseri feladatainak ellátása tárgyban lefolytatandó beszerzési eljárással kapcsolatban teszem.

Dátum: ………………………………

a nyilatkozattevő aláírása